### B. Cuardaigh agus Tarrtháil

Leanfaidh Cosaint Shibhialta ag tacú agus ag cabhrú leis an nGarda Síochána sa réimse seo. Deimhneoidh an Roinn Cosanta Bainisteoirí Cuardaigh agus Teagascóirí chun pearsanra oilte a sholáthar mar Fhreagróirí Cuardaigh agus mar Cheannairí Foirne Cuardaigh.

### C. Freagra Leighis

Leanfaidh an Chosaint Shibhialta ag soláthar seirbhíse míochaine éigeandála ceadúnaithe de chuid na Comhairle Cúraim Éigeandála Réamh-Ospidéil (PHECC). Leanfaidh an Roinn Cosanta ag deimhniú teagascóirí maidir le Céadfhreagairt Cairdiach, Freagra Garchabhrach agus Céadfhreagairt Éigeandála. Leanfaidh an Roinn Cosanta ag bainistiú seachadadh cúrsaí Teicneoirí Leighis Éigeandála nuair a bhíonn cúrsaí den sórt sin ag teastáil. Comhlíonfaidh deimhniú agus athdheimhniú caighdeáin PHECC.

### D. Cúnamh Pobail

Cé gurb é tacaíocht éigeandála tasc tosaíochta na Cosanta Sibhialta, de réir a nádúir ní bhíonn imeachtaí den sórt sin rialta. Sa chomhthéacs sin, tugann imeachtaí pobail deis d'oibrithe deonacha a gcuid scileanna a chleachtadh, próifíl na heagraíochta a ardú agus féadfaidh siad saorálaithe nua a mhealladh. Baineann oibrithe deonacha taitneamh agus bródúil as a bheith ag cur le himeachtaí laistigh dá bpobal áitiúil féin. Nuair a cheadaíonn acmhainní, leanfaidh an Chosaint Shibhialta ag tacú le himeachtaí pobail iomchuí. Tabhar far tosaíocht d'údaráis áitiúla, imeachtaí carthanúla agus neamhbhrabúis. Is féidir go mbeadh go leor cineálacha tacaíochta Cosanta Sibhialta d'imeachtaí pobail, lena n-áirítear clúdach míochaine agus clúdach báid sábháilteachta a sholáthar. Má tá Cosaint Shibhialta ag soláthar cineálacha eile 'Cúnaimh Pobail', ba cheart don Údarás Áitiúil a chinntiú go bhfuil na hoibrithe deonacha oilte go cuí.

### E. Seirbhís Monatóireachta Radaíochta

Ceann de na piléir lárnacha den Chosaint Shibhialta ó bunaíodh é i 1951, is ea monatóireacht radaíochta. In 2015, chomhdhlúthaigh an Roinn Cosanta agus an Ghníomhaireacht um Chaomhnú Comhshaoil ról na Cosanta Sibhialta maidir le radaíocht gáma cúlra a thomhas agus sampláil ithreach agus féir chun na stáisiúin taifeadta uathoibríocha atá lonnaithe ar fud an Stáit a fhorlíonadh. Reáchtálfar cleachtadh slógtha bliantúil i gcomhar leis an nGníomhaireacht um Chaomhnú Comhshaoil.

#### Díreoidh an tacaíocht a sholáthraíonn an Roinn Cosanta, i dtéarmaí maoinithe agus oiliúna, ar na cúig sheirbhís lárnacha seo.

#### 5. Oiliúint

Leanfaidh an Roinn Cosanta ag soláthar oiliúna de réir caighdeán náisiúnta agus idirnáisiúnta do phearsanra Cosanta Sibhialta a thacaíonn le seachadadh na gcúig chroísheirbhís. Áireofar leis seo na réimsí tacaíochta oibríochta, oiliúint tiománaithe, drón, mapáil sonóir, tarrtháil rópa, madraí cuardaigh, láimhseáil láimhe, láimhseáil daoine, leas agus cumarsáid.

Tuairisceoidh an Roinn Cosanta go bliantúil ar líon na saorálaithe Cosanta Sibhialta a chomhlíonann an t-íoschaighdeán oiliúna. Déanfaidh an Roinn Cosanta agus Údaráis Áitiúla an caighdeán seo a athbhreithniú go tréimhsiúil.

Leanfaidh an Roinn Cosanta ag deimhniú agus ag dearbhú cáilíochta saorálaithe mar theagascóirí thar raon réimsí a thacaíonn leis na cúig sheirbhís lárnacha.

#### 6. Tacaíochtaí Oibriúcháin um Chosaint Shibhialta